
# Татар теленнән БДИ тапшырган Ихтыяр Кыямов: Аудиториядә мин үзем генә идем

Татар теленнән Халыкара олимпиада җиңүчесе Ихтыяр Кыямов татар теленнән бердәм дәүләт имтиханын тапшырганда аудиториядә үзе генә булганын әйтте.

«Аудиториядә мин үзем генә идем. Биремнәр бик җиңел иде. Олимпиада авыррак булды. Әле нәтиҗәләр билгеле түгел», – диде ул.

Аның сүзләренчә, Татарстанда барлыгы 9 кеше имтихан тапшырган. «Татар теленнән имтиханны Татарстанда 9 кеше тапшырды. Имтиханны тапшыручыларны Казан федераль университетының Филология һәм мәдәниятара коммуникацияләр институтында җыйганнар иде», – диде ул.

Ихтыяр Кыямов 17 июньдә татар әдәбиятыннан да имтихан тапшырачагын әйтте.


Ралинә Сәлимова

Следите за самым важным и интересным в Telegram-каналеТатмедиа

## Нет комментариев
Татар теленнән БДИ тапшырган Ихтыяр Кыямов: Аудиториядә мин үзем генә идем